ΓΡΑΠΤΗ ΕΡΩΤΗΣΗ P-0478/02

υποβολή: Mara Sornosa Martnez (PSE) προς την Επιτροπή

(14 Φεβρουαρίου 2002)

Θέμα: Κέντρο επεξεργασίας στερεών αστικών αποβλήτων (RSU) στο Γομαθέλο (Σαλαμάνκα-Ισπανία)

Σχέδιο για τη δημιουργία Κέντρου Επεξεργασίας Στερεών Αστικών Αποβλήτων (RSU) στο Γομαθέλο (Σαλαμάνκα) βρίσκεται στη διαδικασία έγκρισης. Για το εν λόγω σχέδιο έχει εκδηλωθεί σοβαρή αντίδραση από πλευράς των περιοίκων οι οποίοι έχουν συσπειρωθεί στην οργάνωση κατά της δημιουργίας του χώρου απόρριψης αποβλήτων στο Γομαθέλο.

Η εν λόγω οργάνωση πολιτών καταγγέλλει, μεταξύ άλλων, ότι:

- υπάρχουν καταλληλότεροι τόποι για τη δημιουργία Κέντρου Επεξεργασίας Στερεών Αστικών Αποβλήτων (RSU) οι οποίοι απερρίφθησαν ώστε να δοθεί προτεραιότητα στο Γομαθέλο, μέσω αντικανονικού χαρακτηρισμού εκτάσεων που προορίζονταν για αγροτική χρήση (οι οποίες είναι ιδεώδεις για την καλλιέργεια της φακής με ονομασία προέλευσης της Αρμούνια)·

- δεν ακολουθήθηκε η νενομισμένη διαδικασία δημόσιας ενημέρωσης, όπως προβλέπει η κοινοτική νομοθεσία, ενώ οι περισσότερες από τις αιτιάσεις των θιγομένων έμειναν αναπάντητες·

- η Δήλωση περιβαλλοντικών επιπτώσεων είναι απολύτως ανεπαρκής, σύμφωνα με τις αρχές της Οδηγίας 85/337/ΕΟΚ(1) και των μετέπειτα τροποποιήσεών της·

Κατόπιν των ανωτέρω μπορεί να αναφέρει η Επιτροπή εάν για το σχέδιο για τη δημιουργία Κέντρου Επεξεργασίας Στερεών Αστικών Αποβλήτων (RSU) στο Γομαθέλο έχει χορηγηθεί κάποια κοινοτική χρηματοδότηση·

Εκτιμά η Επιτροπή ότι η δημιουργία του εν λόγω κέντρου σύμφωνα με το ανωτέρω σχέδιο είναι σύμφωνη με τη νομοθεσία της Ευρωπαϊκής Ένωσης, κυρίως όσον αφορά την πρόσβαση του κοινού στην ενημέρωση επί περιβαλλοντικών θεμάτων και την αξιολόγηση των περιβαλλοντικών επιπτώσεων·

(1) ΕΕ L 175 της 5.7.1985, σελ. 40.

Απάντηση του κ. Barnier εξ ονόματος της Επιτροπής

(21 Μαρτίου 2002)

Οι ισπανικές αρχέςπέβαλαν στην Επιτροπή αίτηση συγχρηματοδότησης στο πλαίσιο του Ταμείου Συνοχής για το έργο κέντρου επεξεργασίας στερεών αστικών απορριμμάτων (Centro de Tratamiento de Residuos Urbanos de Gomecello) στην επαρχία Σαλαμάνκας.

Η Επιτροπή έλαβε μόλις πρόσφατα τις συμπληρωματικές πληροφορίες που είχε ζητήσει από τις εθνικές αρχές, ιδίως όσον αφορά την εκτέλεση ή όχι μελέτης περιβαλλοντικής επίπτωσης, κατά τις διατάξεις της οδηγίας 97/11/ΕΚ του Συμβουλίου, της 3ης Μαρτίου 1997, περί τροποποιήσεως της οδηγίας 85/337/ΕΟΚ για την εκτίμηση των επιπτώσεων ορισμένων δημοσίων και ιδιωτικών έργων στο περιβάλλον(1). Μόνο μετά τη εμπεριστατωμένη ανάλυσή τους, η Επιτροπή θα λάβει απόφαση σχετικά με τη συγχρηματοδότηση αυτή.

Επίσης η Επιτροπήπενθυμίζει ότι, σύμφωνα με τις διατάξεις του κανονισμού (ΕΚ) αριθ. 1164/94 του Συμβουλίου, της 16ης Μαΐου 1994, για την ίδρυση του Ταμείου Συνοχής(2), κάθε έργο που αποτελεί το αντικείμενο συγχρηματοδότησης στο πλαίσιο του Ταμείου αυτού πρέπει να είναι σύμφωνο προς το κοινοτικό δίκαιο, περιλαμβανόμενης της περιβαλλοντικής προστασίας.

Τα γεγονότα τα αναφερόμενα από το αξιότιμο μέλος του Κοινοβουλίου δεν δίδουν τη δυνατότητα αξιολόγησης κατά πόσον έχουν τηρηθεί οιποχρεώσεις της οδηγίας αριθ. 90/313/ΕΟΚ του Συμβουλίου, της 7ης Ιουνίου 1990 σχετικά με την ελεύθερη πληροφόρηση για θέματα περιβάλλοντος(3). Σχετικά, η Επιτροπήπενθυμίζει ότι τα δικαιώματα των πολιτών για το θέμα αυτά προστατεύονται από την εθνική νομοθεσία που αφορά την πρόσβαση σε πληροφορίες.

(1) ΕΕ L 73 της 14.3.1997.

(2) ΕΕ L 130 της 25.5.1994, όπως τροποποιήθηκε από τους κανονισμούς (ΕΚ) αριθ. 1264/1999 και (ΕΚ) αριθ. 1265/1999 του Συμβουλίου της 21ης Ιουνίου 1999, ΕΕ L 161 της 26.6.1999.

(3) ΕΕ L 158 της 23.6.1990.